Мы дзеля смеху яшчэ пастаялі ля ганку, пакуль спец, выйшаўшы на двор, наразаў вакол нас сінусоіды, спрабуючы нешта пачуць. Зрэшты, гэтых “вартаўнікоў, якіх хутка пагоняць, як калісьці пагналі стражу Мілошавіча ў Сербіі і стражу Хусейна ў Іраку, можна зразумець. Урываюць апошняе, а ў Цела ж — абвастрэнне. Нядаўна Артур Клінаў скончыў пісаць для Анрэя Кудзіненкі наступны (пасля свежай “Масакры) сцэнар. Матывы чароўных казак Баршчэўскага, трошкі дастаеўшчыны і гістарычны кантэкст ХІХ ст. І забойства цара Аляксандра ІІ Грынявіцкім. Калі Дзяржаўнае цела пачытала сцэнар, яно катэгарычна загадала: сцэну забойства цара Аляксандра (дарма што Другога) — прыбраць! Ніз-з-зя забіць цара Аляксандра!!!